Vincent & Bernadette se Herfs verlowing - Mooi Troues - Lourensford
Herfs sorg vir die mooiste kleure en dit is hoekom Vincent en Bernadette besluit het om hul verlowing fotosessie gedurende die seisoen te hê. Ons is absoluut versot oor hoe Vincent vir Bernadette gevra het om te trou en dit neem baie moed om so waaghalsig te wees, maar ons glo hy was seker van sy saak voordat hy dit gewaag het. Blaai deur die mooi fotos en geniet die paartjie se storie.
So meer as agt jaar terug het ons mekaar ontmoet by ‘n braai by vriende se huis. Ons het mekaar aantreklik gevind en het albei gehou van mekaar se persoonlikheid. Die tweede keer wat ons mekaar gesien het het ons kans gekry om lekker te gesels. Ons het mekaar toe meer begin sien en toe sewe jaar later verloof geraak.
Ons was Oudtshoorn toe vir ons vriende se troue. Vincent het toe die aand voor die troue vir die mans vertel dat hy my wil vra om te trou. Ons vriende het toe gereël dat Vincent my op hul troue sal vra om te trou. By die onthaal het my vriendin my op geroep, haar blomme vir my gegee. Toe ek omdraai toe staan Vincent op sy knee met die ring in sy hand. Dit was een van die beste dae ooit!
Vertel ons van jul verlowing fotosessie.
Ons was al voorheen by Lourensford en dit is regtig baie mooi daar. Ons het toe gedink omdat dit herfs is sal dit baie mooi lyk vir die verlowings foto.
Plek: Lourensford Wine Estate
VORIGE ARTIKELGoud & Swart trou skryfbehoeftes
VOLGENDE ARTIKELPrettige Pers tou uitnodiging